La Ciencia cristiana (1880-01-01 00:00:00), página 93

Thomistico exponendo quantum in Scholis, Academiisque ecclesiasticis et prophanis proficiat nostra potissimum in Europa.

Hinc etiam Commentarii institutum est pro viribus operam adiicere ut Academiae, quae Angelici Doctoris doctrinam enucleent, frequentes constituantur et quae jam pridem constitutae fuere in dies florescant, et sic vota compleantur, quae de his coetibus instituendis SS. D. N. Leo XIII in Litteris ad universos catholicici orbis Ordinarios per Em. Laurentium Nina datis promit; quamobrem cujusvis Thomisticae Academiae elucubrationes1 Commentarium nostrum non tantum innuet, sed et in compendio redactas evulgavit, et, si operis naturae congruat, integras in lucem edet. Propterea cum Commentarium hoc modo manifestet progressus, quos in catholicico orbe Aquinatis doctrina quotidie facit, dicit poterit et reipsa erit Academiarum, quae a S. Thoma nomem ducunt, echo fidelis.

In his praestans perpetuo praeculis habendum curabimus S. Thomae exemplum, quod summis laudibus in sua Constitutione Sollicita, Indici librorum prohibitorum praefixa, SS. Pontifex Benedictus XIV effert, catholicisque scriptoribus imitandum proponit, modum commendans in defendendis opinionibus et christianam in scribendo moderationem. Angelicus scholarum princeps, inquit doctissimus Pontifex, Ecclesiaeque Doctor S. Thomas Aquinas, dum tot conscrispit nuncquam satis laudata volumina, varias necessario offendit Philosophorum, Theologorumque opiniones, quas veritale impellente refellere debuit. Ceteras vero tanti Doctoris laudes id mirabiliter cumulat, quod adversariorum neminem parvipendere, vellicare, aut traducere visus sit, sed omnes officiosae ac perhumaniter demereri; nam si quid durius, ambiguum, obscurumve eorum dictis subisset, id leniter benigneque interpretando, emolliebat atque explicabat. Si autem religionis ac fidei causa postulabat, ut eorum sententiam exploderet ac refutaret, tanta id praestabat modestia, ut non minorem ab iis dissentiendo, quam catholicam veritatem asserendo, laudem mereretur. Qui tam eximie uti solent, ac gloriarri Magistro, ii sibi ad aemulandum proponant tanti Doctoris in scribendo moderationem, honestissimamque cum adversariis agendi rationem. Hisce principiis insistentes aliorum opiniones debita existimazione habituros profitemur, et ab omni controversia, quae a christiana caritate nos abducere possit, abhorrentes, veritatem, quacumque ex parte eluceat, secuturos.

Id opus, qua fulget Auctor sapientia maximos inter Philosophos et Theologos, non iis solum, qui Philosophiae et Theologiae animum appossuere, quam maxime proderit, verum etiam Seminariorum alumnis, quibus potissimum intendit, supplens quodammodo Magisterii defectui, quo hujus Ecclesiae Doctoris scripta explicitur, quod summopere ad sacras scientias introspiciendas conferret, et mentes ad contemplationem exercendas, quodque statui in plerisque ecclesiasticis institutis nullo modo possit.

Opus satis grande et difficultatis plenum, ad quod perficiendum

1 Libenter acceptabimus et eas elucubrationes quae, ne nimium temporis teratur, Italico, Hispanico, Germanico vel Gallico idiomate exarata fuerint, et curabimus ut ad nostrae ephemeredis usum in Latii linguam fideliter transferantur.